REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**IZBORNO POVJERENSTVO**

**GRADA DELNICA**

KLASA: 026-02/19-01/01

URBROJ: 2112-01-30-40-1-19-20

Delnice, 16. svibnja 2019 godine.

Na temelju članka 31. Odluke o izboru članova vijeća mjesnih odbora na području Grada Delnica ("Službene novine Grada Delnica“ 01/15 i 03/19), Izborno povjerenstvo Grada Delnica, dana 16. svibnja 2019. godine donosi

**ODLUKU  
o ne održavanju izbora za članove Vijeća Mjesnog odbora Turke**

**Članak 1.**

Utvrđuje se da se izbori za članove vijeća Mjesnog odbora Turke raspisani za 09. lipnja 2019. godine, NEĆE ODRŽATI, jer Izborno povjerenstvo Grada Delnica, u propisanom roku nije zaprimilo niti jednu listu za izbor članova Vijeća Mjesnog odbora Turke.

**Članak 2.**

Ova Odluka stupa na snagu danom donošenja, objaviti će se na web stranici Grada Delnica kao i na oglasnim pločama Grada Delnica i Mjesnog odbora Turke, a ista se na znanje dostavlja Gradskom vijeću Grada Delnica kao tijelu nadležnom za raspisivanje izbora za članove Vijeća Mjesnih odbora na području Grada Delnica.

Obrazloženje

Odlukom Gradskog vijeća Grada Delnica od 18. travnja 2019. godine, koja je stupila na snagu 01. svibnja 2019. godine i kojom je za dan izbora određen 09. lipanj 2019. godine, raspisani su izbori za članove vijeća mjesnih odbora na području Grada Delnica i to kako slijedi:

1. Mjesni odbor Brod na Kupi, 5 članova,

2. Mjesni odbor Crni Lug, 5 članova,

3. Mjesni odbor Delnice, 7 članova,

4. Mjesni odbor Lučice, 5 članova, te

5. Mjesni odbor Turke, 3 člana.

Broj članova vijeća mjesnih odbora koji se biraju propisan je odredbom članka 91. Statuta Grada Delnica.

U skladu sa člankom 16. stavkom 1. Odluke o izboru članova vijeća mjesnih odbora na području Grada Delnica ("Službene novine Grada Delnica“ 01/15 i 03/19), prijedlozi lista za izbor članova Vijeća Mjesnih odbora na području Grada Delnica morali su biti zaprimljeni u Izbornom povjerenstvu Grada Delnica najkasnije u roku od 14 dana od dana stupanja na snagu Odluke o raspisivanju izbora, dakle do srijede 15. svibnja 2019. godine do 24,00 sata.

Budući da je utvrđeno da Izborno povjerenstvo Grada Delnica u propisanom roku nije zaprimilo niti jednu listu za izbor članova Vijeća Mjesnog odbora Turke, te stoga nema niti osnove za njihovim održavanjem, odlučeno je kao u izreci ove Odluke

IZBORNO POVJERENSTVO

**Predsjednik**

**Tomislav Mrle,v.r.**